-তামান কবুতরে খাইছে। রাজার কবুতর ডানায় উড়াইয়া আনছিল আমাগো লাইগ্যা দুঃখু। কোচবিহারের রাজার কী দাপট, কবুতরের পাখনায় জয় করল দসিয়ার ছড়রা, ভূতবাড়ি, কুচলিবাড়ি, সিঙ্গিমারি, পানিশালা, বাঁশকাটার মতো একশো এ্যাগারোটে গারাম। আর অংপুরের রাজা তো ল্যাজে গোবরে, মারি-কাটি এ্যাকাইন্নডা নিয়াই খালাশ। এ্যাক এ্যাকবার দামামা বাজে আর জয়ী কবুতর উড়য়্যা আসে। মোর দাদা-ঠুহুর্দাও জানত নাই, কবে থাকি মোরা উলখাগড়ার মতো পুইড়্যা আছি। যে কিস্তিমাত হইত অমনি হেই রাইজ্যের পেটের মধ্যে উড়য়্যা আইত জয়ী রাজার পোষা কবুতর। হাউগ্যার রাজারা বুঝল না, উমুরায় দাবার চালে না পাশার চালে চিরকাইলের জইন্নি নাকাবন্দি হইয়া গেইসি দুই পারের কতোগুলা মানসি। মোর এস.এল.আর-ডা থাকলি সব কবুতর ইয়াহিয়ার পাক কুত্তাগুলার মতো ঝাঁঝরা করি দিতাম।